Ο ρόλος της προφυλακτικής παραθυρεοειδεκτομής στη χειρουργική αντιμετώπιση μυελοειδούς CA θυρεοειδούς στα πλαίσια συνδρόμου ΜΕΝ2Α
Creators: name: Καβάζης, Χρήστος Γεωργίου
Publisher: name: Aristotle University of Thessaloniki
Year: 2022
Subjects: Μυελοειδές
MEN2A
Παραθυρεοειδεκτομή
Medullary
Parathyroidectomy

description: Σκοπός της διατριβής ήταν να αναδειχθεί ο ρόλος της προφυλακτικής παραθυρεοειδεκτομής κατά τη χειρουργική αντιμετώπιση ασθενούς διαγνωσθέντος με μυελοειδές καρκίνωμα θυρεοειδούς αδένα, το οποίο εκδηλώνεται στα πλαίσια συνδρόμου ΜΕΝ2Α, μέσω αναζήτησης στη μέχρι τώρα δημοσιευμένη διεθνή βιβλιογραφία (1989 - 2019). Πραγματοποιήθηκε βιβλιογραφική έρευνα με αναζήτηση στη βάση δεδομένων της ιστοσελίδας pubmed, χρησιμοποιώντας τους όρους: “parathyroidectomy” και “medullary” στα πεδία “Title” και “Abstract”, καθώς επίσης και στη σελίδα Google Scholar. Ιδιαίτερη έμφαση δόθηκε σε άρθρα τα οποία εξέφραζαν συμπεράσματα για τη διαχείριση των παραθυρεοειδών κατά τη χειρουργική επέμβαση για μυελοειδές καρκίνωμα του παραθυρεοειδούς στα πλαίσια συνδρόμου ΜΕΝ2Α και την έκβαση της εκάστοτε προσέγγισης, ενώ αποκλείστηκαν άρθρα στα οποία δεν γινόταν αναφορά στη στρατηγική διαχείρισης των παραθυρεοειδών στο προαναφερθέν πλαίσιο. Δεκατέσσερα άρθρα κρίθηκαν ως σχετικά με τη μελέτη μας, στα οποία αναφέρονται συστάσεις διαχείρισης των παραθυρεοειδών κατά τη διάρκεια προφυλακτικής θυρεοειδεκτομής σε ασθενείς με μυελοειδές καρκίνωμα του θυρεοειδούς στα πλαίσια συνδρόμου ΜΕΝ2Α. Δύο εξ αυτών είχαν τον ίδιο ή παρόμοιο σκοπό με την τρέχουσα εργασία, με το ένα, το οποίο αποτελεί και την πιο πρόσφατη βιβλιογραφική ανασκόπηση, να μην καταλήγει σε κάποια εκ των δύο στρατηγικών διαχείρισης. Στα υπόλοιπα άρθρα ανευρέθησαν αναφορές για τη διαχείριση των παραθυρεοειδών ωστόσο σκοπός τους δεν ήταν ο καθορισμός της κατάλληλης στρατηγικής διαχείρισης αυτών. Η πλειοψηφία των συγγραφέων υποστηρίζει τη διατήρηση των φυσιολογικών μακροσκοπικά παραθυρεοειδών αδένων, ενώ μία μελέτη έκλινε υπέρ της ολικής παραθυρεοειδεκτομής και αυτομεταμόσχευσης ρουτίνας.. Συμπεράσματικά, παρόλο που δε φαίνεται να υπάρχει χρυσός κανόνας, η στρατηγική διατήρησης των μακροσκοπικά φυσιολογικών παραθυρεοειδών αδένων με συστηματικό ωστόσο βιοχημικό αλλά και μακροσκοπικό έλεγχο για υπερπαραθυρεοειδισμό κατά τη θυρεοειδεκτομή φαίνεται να αποτελεί μια ασφαλή και αποτελεσματική τακτική
description: The aim of the present thesis was to highlight the role of prophylactic parathyroidectomy in the surgical treatment of a patient diagnosed with MTC in MEN2A syndrome through a literature review(1989 - 2019). Τhe database of pubmed was searched, using the terms: "parathyroidectomy" and "medullary" in the fields "Title" and "Abstract", as well as the Google Scholar database. Particular emphasis was put on articles with conclusions about the management of parathyroid glands during MTC surgery in MEN2A syndrome and the outcome of each approach. Articles without references at parathyroid management strategies were excluded. Fourteen articles were reviewed as relevant to our study, making recommendations for the management of parathyroids during prophylactic thyroidectomy in patients with MTC in MEN2A syndrome. Two of them had the same or similar purpose to our work, and the one, which is also the most recent literature review, did not clearly support either one of the two management strategies. References to parathyroid management were found in the rest of the articles, but their purpose was not to determine the appropriate management strategy. The majority of the authors support the preservation of macroscopically normal parathyroid glands, while one study favored routine total parathyroidectomy and autografting. Το conclude, although there does not seem to be a gold standard, the strategy of preserving macroscopically normal parathyroid glands, but with routine lab testing and surgical exploration for hyperparathyroidism during thyroidectomy seems to be a safe and effective strategy .